钦定古今图书集成/理学汇编/学行典/第113卷 > 兴学会约 > 《改过》
## 钦定古今图书集成/理学汇编/学行典/第113卷 > 兴学会约 > 《改过》

喜怒哀乐，未发谓中，中节谓和，常中常和，何过之有？
一有不中节处，便有过有不及，不及亦过也。子曰：“小
人之过也必文。”小人既知文过，则是人有过，未有不
自知者。何改者之难其人也？颜子有不善未尝不知知之未尝复行，上也亦有过而不自知者。昔子路，人
告之以“有过则喜。”吾辈此会，正当要相规相劝，以善
补过。虚心逊志，察言观色，痛自惩艾，改之又改，过复
无过。若止皮面，补缀弥缝，虽工终陷于恶，是谓过矣。
《陆子》曰：“涵养是主人翁，省察是奴婢。”吾辈大略俱是
钝根人，请先为其奴者，须得讼过法，将平日声色货
利病根，逐一查简，直用纯灰三斗荡涤肺肠，于此露
出灵明，方好商量。过端下落，期与诸“君共勉之。